o
Shalom ja tervetuloa Jerusalemin studioomme!
Tänään vieraanamme on professori Shmuel Moreh, -
arabian kielen ja kirjallisuuden emeritusprofessori -
Jerusalemin heprealaisesta yliopistosta.
Hän on saanut Israel-palkinnon Lähi-idän tutkimuksesta.
Moreh syntyi ja kasvoi Bagdadin juutalaiskorttelissa Irakissa.
Kuten suurin osa Irakin juutalaisista, -
hän muutti Israeliin Israelin valtion synnyttyä.
Hän on opiskellut Jerusalemin heprealaisessa yliopistossa, -
ja toiminut siellä sekä tutkijana että luennoitsijana.
Kiitos että tulit studioomme, professori Moreh.
Kertoisitko ensin kokemuksistasi ja muistoistasi -
juutalaisena lapsena muslimi- väestön keskellä Bagdadissa?
Muutimme vanhasta juutalais- korttelista uudelle alueelle.
Siellä asui ministereitä ja armeijan komentajia.
Naapurinamme oli ilmavoimien komentaja.
Minä liityin erään maineikkaan koulun oppilaaksi.
Siellä kanssani opiskeli pääministerin poika, -
Rahsid Ali al-Gaylanin poika Faisal.
Siellä oli myös koulutus- ja ulkoministerin pojat.
Tuona aikana Irakissa lapsetkin matkivat natseja, -
itse kuningas Ghazin tuella.
Hän oli Hitlerin ystävä.
Hitler lähetti hänelle lahjoja, -
luksusautoja, koska hän piti kilpa-autoista.
Niin lapsetkin käyttivät natsien kenraaliasuja, -
osoittaakseen solidaarisuutta fasisteille.
Sinä päivänä kuin aloitin koulun, -
sen ansiosta, että kristitty rehtori oli naapurimme, -
minulta kysyttiin heti: "Oletko juutalainen vai muslimi?"
Kun sanoin olevani juutalainen, he alkoivat huutaa: -
Täällä on juutalainen! He alkoivat kiusata -
sanoen, että juutalaiset ovat pelkureita, -
he pelkäävät mennä armeijaan, pelkäävät ampumista, -
ja niin edelleen.
He kiusasivat minua, koska olin juutalainen.
He sanoivat minulle: "Nyt opit mitä merkitsee olla juutalainen!"
Koulun jälkeen 7 lasta piiritti minut ja halusi tapella.
Sanoin heille: "Teitä on seitsemän yhtä vastaan, -
käykää kimppuuni yksitellen tai kaksittain.
"Katsokaa, juutalainen ei juokse karkuun!
Yksitellen tai kaksittain, mikä hän luulee olevansa!"
Eräs kristitty rupesi painimaan hänen kanssaan.
Me opiskelimme tuolloin painia, vaikka olimme 6-7-vuotiaita.
Laiton jalkani hänen jalkojensa taakse, -
kaadoin hänet ja hänen kenkänsä lensivät hänen jaloistaan.
Hän antoi periksi.
Otin kengän ja sanoin: "Kuka on seuraava?"
Ei, he pitivät minua sen jälkeen ystävänä, -
sankarina, kun en pelännyt.
Kuitenkin pääministerin poika Faisal kanteli isälleen, -
ja juonitteli minua ja kristittyjä vastaan.
Irakissa oli paljon muslimeja, jotka olivat opiskelleet -
Euroopassa ja menneet siellä naimisiin kristittyjen kanssa, -
he tulivat vaimoineen sitten Irakiin.
Hän alkoi kiusata minua jatkuvasti, -
kysyin häneltä: "Mikä luulet olevasi, -
vain koska isäsi on puolustusministeri?
Toivon, että hallitus kaatuu ja isäsi saa potkut!"
Hän suuttui.
Kun hänen isästään tuli pääministeri, -
hän toi kepin ja sanoi kaivavansa silmät päästäni.
Sellainen oli muuten tavallista silloin, se oli muodissa.
Hän yritti lyödä silmääni, mutta minä löin häntä ensin.
Keppi putosi hänen kädestään ja hän juoksi ja huusi: -
"Juutalainen löi minua!"
Hän pyysi isäänsä erottamaan minut.
He käsittelivät asiaa ja rehtori sanoi: -
"Shmuel, sinut on erotettu koulusta, -
koska löit pääministerin poikaa."
Pelkäsin kovasti. Isääni pyydettiin tulemaan.
Onneksi pääministeri ymmärsi, että se oli vain lasten leikkiä.
Hän ei kostanut, kuten Saddam Hussein myöhemmin -
kosti juutalaisille ja tappoi kokonaisen perheen.
Koko ajan pelkäsimme natsien takia.
Natsi-Saksan lähettiläs kiihotti Irakin johtajia.
Brittien vastaisen kapinan aikaan -
hän käänsi Hitlerin Mein Kampfin.
Kuitenkin myös juutalaisia upseereita ja lääkäreitä, -
oli mukana kapinassa.
Kun he palasivat koteihinsa Bagdadiin, -
he näkivät, että heidän kotinsa oli ryöstetty.
Sitten oli sellainen tapaus, jota sanotaan Kristalliyöksi.
Siinä kuoli 179 juutalaista.
Missä vaiheessa päätit muuttaa Israeliin?
Kun Israelin valtio perustettiin, juutalaiset ajattelivat, -
että Messiaan päivät tulevat.
Se oli paluu Siioniin kotkan siivin.
Katselin lentokoneessa sen siipiä, -
ja ajattelin että nyt palaan kotkan siivin Israelin maahan.
Ensin epäröin, koska kasvoin isänmaallisena irakilaisena.
En pitänyt itseäni arabina, vaan Baabelin juutalaisena.
Olimme juutalaisia Baabelin pakkosiirtolaisuudessa.
Olimme kuningas Joojakinin ja sankareiden jälkeläisiä, -
se oli kukoistava yhteisö.
Kun meille annettiin lupa lähteä Irakista, -
sillä ehdolla, että luopuisimme kansalaisuudestamme, -
kävelin pääkatua, ja yhtäkkiä tuli joku arabi, -
ja alkoi hakata minua vasempaan käteen -
niin että siitä alkoi vuotaa verta.
Kysyin häneltä: "Miksi lyöt minua, mitä olen tehnyt sinulle?"
"Juutalainen, häivy Palestiinaan!"
Se satutti, koska pidin itseäni isänmaallisena irakilaisena.
"Mene Palestiinaan, olet juutalainen!"
Hän oikeastaan tunnusti, että olen juutalainen ja kuulun tänne.
He eivät halunneet minua.
He näyttivät minulle, ettei juutalaisia haluta Irakiin, -
vaikka olimme kehittämässä modernia Irakia, -
valtiovarainministeri oli juutalainen, Heskel Sassoon.
Hän pelasti Irakin talouden, koska hän pyysi briteiltä, -
että öljyn hinta maksettaisiin kultana puntien sijaan.
Juutalaisia oli pankkien johdossa, ministeriöissä, -
koska he olivat hyviä matematiikassa.
Haluan hypätä nyt tähän aikaan.
Olet Lähi-idän tutkimuksen suurimpia asiantuntijoita.
Kun katsomme, mitä nyt arabimaailmassa tapahtuu, -
ja sinulla on siinä maailmassa henkilökohtaisia kontakteja, -
miten näet tilanteen siellä asuvien kannalta, -
ja toisaalta israelilaisen näkökulmasta?
Viikko sitten Ben Gurion- yliopistossa oli konferenssi -
jossa puhuttiin henkisen herkkyyden puutteesta -
arabi- ja muslimimaailmassa nykyään.
Sitä sanottiin 700 vuoden henkiseksi tyhjyydeksi.
Ja se on totta.
Tämä konflikti on uskonnollis-kulttuurinen.
Vaarana on, että arabikevät on ääriuskonnollisuuden kevät.
Keskiajan Islam oli erilaista.
Se oli avoin maailman kulttuurille, -
Islam oli silloin oikeastaan maailman kulttuurin huippu.
Mutta sitten muut kansat, tataarit ja mongolit, -
valloittivat ja tuhosivat Bagdadin ja sen kulttuurin.
Silloin arabit ja suurin osa muslimimaailmaa -
siirtyi mystiikan pariin.
Siitä tuli heille tie onneen tässä ja tulevassa maailmassa.
Mutta fanaattisuus johti kreikkalaisen kulttuurin,-
loogisen, filosofisen ajattelun, hylkäämiseen.
Silloin kun fanatismi vallitsee, on myös juutalaista fanatismia.
Vapaasta ajattelusta ei enää pidetty.
Koulutusta pidettiin vääräoppisena, saatanan keksintönä.
Eurooppalaisia keksintöjä käytettiin modernin kulttuurin tuhoamiseksi.
Tunnemmeko me mielestäsi täällä Israelissa -
tarpeeksi hyvin naapurimme, arabit ja arabikulttuurin?
Harmikseni Israelin koulutus- ministeriö ei rohkaise -
arabian kielen ja arabikulttuurin opiskelua.
Mutta ilman hyvää arabian taitoa -
ja arabikulttuurin ja Islamin syvällistä tuntemusta, -
emme pääse mihinkään.
Kulttuuriministeriö ei tue arabian opiskelua.
Se vähensi arabian opiskelua.
En tarkoita: "Tunne vihollisesi!"
Ilman ymmärrystä naapureidemme kulttuurista ja Koraanista -
emme voi ymmärtää tämän päivän arabimaailmaa, -
eikä silloin yhteiselo fanaattisen Islamin kanssa ole mahdollista.
Viimeinen kysymys.
Olet toiminut Israelin ja Suomen ystävyysseuran puheenjohtajana.
Olet myös naimisissa suomalaisnaisen kanssa -
ja sait myös leijonamerkin presidentti Koivistolta.
Tunnet suomalaisen kansan ja sen kulttuurin.
Mitä mielestäsi me israelilaiset voimme oppia suomalaisilta?
En ainoastaan rakasta Suomea, -
itsenäisyyspäivän puheissani aina korostan -
Suomen korkeaa moraalia.
Suomen erinomaista koulutustajärjestelmää, -
joka on yksi kehittyneimmistä koko maailmassa.
Voimme oppia suomalaisilta monessakin asiassa, -
verotuksessa, korkeatasoisessa koulutuksessa ja moraalissa.
Niissä meidän tulisi ottaa mallia suomalaisilta.
Koulutus- ja talousjärjestelmästä, sekä tuloverosta, -
jotta voisimme pysyä kulttuurikansana, -
joka ei jää jälkeen Euroopan maista.
Kiitos, professori Shmuel Moreh.
Kiitos myös katsojille! Nähdään ensi viikolla!
Suomennos: Hannele Tainio